Elvira Popescu

Elvira Popescu (alternativ: Popesco; ) a fost o actriță română de teatru și film, directoare de scenă, care a făcut carieră în Franța.

Biografie 

Elvira Popescu, devenită prin căsătorie contesă De Foy, a dat dovadă încă din copilărie de talente scenice: grație în mișcări, prestanță la mers, vioiciune, limpezime în grai și un dar de imitație ascuțit și plin de haz.

A absolvit cu brio Conservatorul din București și a fost angajată la Teatrul Național, unde i s-au dat încă de la începutul carierei sale roluri principale. A întemeiat Teatrul Mic și Teatrul excelsior împreună cu actorii Ion Manolescu și respectiv Ion Iancovescu. Autorii francezi au ocupat un loc de predilecție în repertoriul ei, dintre care Louis Verneuil, la vremea aceea unul din cei mai spirituali și în vogă autori de vodeviluri, a fost favoritul ei.

Același Verneuil, care va scrie mai târziu special pentru Elvira Popescu numeroase piese de teatru, va juca de fapt un rol decisiv în viața și cariera talentatei actrițe.  Tot el a angajat-o pentru prima dată în 1923 la Teatrul De la Michodière din Paris - printr-o întâmplare, protagonista titulară fiind bolnavă - în rolul principal din piesa Ma Cousine de Varsovie, în care a debutat cu un succes extraordinar, deși nu stăpânea perfect limba franceză.  Aproape instantaneu, "L'accent d'Elvira Popescu" a devenit proverbial.  Critica a elogiat-o in corpore, fapt care este foarte rar întâlnit în Franța, supranumind-o "Reine du Boulevard", "Notre Dame du Théâtre", "Monstre Sacré" etc.

Cariera teatrală a Elvirei Popescu a durat neîntrerupt timp de 65 de ani.  Pentru o atât de lungă perioadă de timp, repertoriul pieselor interpretate de ea a fost totuși relativ restrâns.  În afară de piesele lui Louis Verneuil, a mai jucat în creațiile lui Henry Bernstein, André Roussin, Sacha Guitry.  Explicația repertoriului relativ redus este simplă, toate piesele în care Elvira Popescu era protagonistă țineau afișele cu anii, fiind extrem de solicitată de public.  Unele dintre ele au depășit 2000 de spectacole, ceea ce rămâne o performanță rareori egalată de alți actori și/sau actrițe.

Cariera cinematografică a actriței se întinde pe o perioadă cuprinsă între anii 1920 și 1970, cu o activitate mult mai intensă în anii 1930 și 1940.  Chiar dacă Elvira Popescu a fost considerată de critică ca neegalând în calitate de protagonistă a ecranului triumfurile teatrale, actrița a creat totuși și pe memoria de celuloid anumite personaje remarcabile.  A jucat în filmele "La Présidente", "Ils étaient neuf célibataires", "Austerlitz", "Plein Soleil", ș.a.m.d.

În schimb, ca actriță pe scenă, Elvira Popescu era realmente inegalabilă, posedând toate atuurile, subtilitățile, nuanțele și finețele profesiunii.

Elvira Popescu și-a asumat și răspunderea conducerii unor companii teatrale, fiind co-directoare alături de actorul Hubert de Malet, la Théâtre de Paris și Théâtre Marigny.

La o vârstă foarte înaintată, fără să-și piardă farmecul, a continuat să țină un salon deschis în apartamentul său din Avenue Foch, frecventat de toată protipendada literară, artistică, financiară și politică (de toate nuanțele) a Parisului.  André Roussin, Guy de Rothschild, Jacques Chirac, Pierre Cardin, Valéry Giscard d'Estaing, precum și mulți alții, se numărau printre cei care o priveau și o ascultau fermecați.

A fost distinsă cu premiul "Molière" pentru cea mai bună actriță, decernat de asociația actorilor francezi, și de două ori cu ordinul Legiunea de Onoare, una dintre cele mai înalte distincții ale statului francez.

A încetat din viață la venerabila vârstă de 99 de ani, la Paris. Este înmormântată într-un splendid cavou în marmură (no. 119,diviziunea 89), pe o alee lăturalnică, aproape de ieșirea din Cimitirul Père-Lachaise din Paris.

Filmografie 

Filmografia Elvirei Popescu se întinde pe o perioadă destul de lungă, da la începutul anilor 1920 și până în anii 1970.  Vârful activității filmice se găsește într-o perioadă de circa 12 ani, 1931 - 1943, urmată de o revitalizare în anii 1960.  Iată o listă invers cronologică a filmografiei actriței.

 1912 : Independența României regia Aristide Demetriade
 1923 : La Jeune Fille de la mansarde (Țigăncușa de la iatac) regia Alfred Halm
 1931 : L'Étrangère regia Gaston Ravel
 1931 : Ma cousine de Varsovie regia Carmine Gallone
 1932 : Sa meilleure cliente de Pierre Colombier
 1934 : Une femme chipée de Pierre Colombier
 1935 : Dora Nelson de René Guissart
 1936 : Le Roi de Pierre Colombier
 1936 : L'Homme du jour de Julien Duvivier
 1936 : L'Amant de madame Vidal d'André Berthomieu : Catherine Vidal
 1937 : La Maison d'en face de Christian-Jaque
 1937 : L'habit vert de Roger Richebé
 1937 : Le Club des aristocrates de Pierre Colombier
 1937 : À Venise, une nuit de Christian-Jaque
 1938 : Tricoche et Cacolet de Pierre Colombier
 1938 : La Présidente de Fernand Rivers
 1938 : Éducation de prince de Alexander Esway
 1938 : Eusèbe député d'André Berthomieu
 1938 : Mon curé chez les riches de Jean Boyer
 1939 : Le Veau gras de Serge de Poligny
 1939 : Le Bois sacré de Léon Mathot et Robert Bibal
 1939 : Derrière la façade de Georges Lacombe et Yves Mirande
 1939 : L'Héritier des Mondésir de Albert Valentin
 1939 : Ils étaient neuf célibataires de Sacha Guitry
 1940 : Paradis perdu d'Abel Gance
 1941 : Parade en sept nuits de Marc Allégret : Madame
 1941 : L'Âge d'or de Jean de Limur
 1941 : Mademoiselle swing de Richard Pottier
 1941 : Le Valet maître de Paul Mesnier
 1942 : Fou d'amour de Paul Mesnier
 1942 : Frédérica de Jean Boyer
 1942 : Le Voile bleu de Jean Stelli
 1960 : Austerlitz regia Abel Gance
 1960 : În plin soare de René Clément

1. "Au théâtre ce soir"
 La voyante (1972) - episod de televiziune, personajul Karma 
 La locomotive (1968) - episod de televiziune, personajul Sonia 
 La mama (1967) - episod de televiziune, personajul Rosaria

2. Austerlitz (1960), a interpretat personajul Laetitia Bonaparte 
  La Battaglia di Austerlitz, în Italia 
  Napoleone ad Austerlitz, în Italia 
  The Battle of Austerlitz, în SUA

3. Plein soleil (1960), a interpretat personajul Doamna Popova
  Purple Noon, în Marea Britanie și SUA 
  Blazing Sun, doar în Marea Britanie 
  Delitto in pieno sole, în Italia 
  Full Sun, în Australia, tradus corect în engleză 
  Lust for Evil, în SUA, alt titlu

4.  Fou d'amour (1943), a interpretat personajul Arabella 
 
5.  Le Voile bleu (1942), a interpretat personajul Mona Lorenza 
   The Blue Veil, în țări de limbă engleză

6.  Frédérica (1942), a interpretat personajul cu același nume, Frédérica

7. Mademoiselle Swing (1942), a interpretat personajul Sofia

8. L'Âge d'or, (1942), a interpretat personajul Véra Termutzki

9. Le valet maître, (1941), a interpretat personajul Antonia

10. Parade en 7 nuits (1941), a interpretat personajul Madame

11. Paradis perdu (1940), a interpretat personajul Sonia Vorochine 
  Four Flights to Love, în SUA 
  Paradise Lost, în Marea Britanie

12. L'héritier des Mondésir, a interpretat personajul Erika Axelos 
  The Mondesir Heir, titlu internațional în engleză

13. Le bois sacré, (1939), a interpretat personajul Francine Margerie 
  Sacred Woods, titlu internațional în engleză

14. Ils étaient neuf célibataires (1939), titlu internațional în engleză Contesa Stacia Batchefskaïa 
  Nine Bachelors, titlu internațional în engleză

15. Le veau gras, (1939), a interpretat personajul La princesse

16. Derrière la façade (1939), a interpretat personajul Madame Rameau 
  32 Rue de Montmartre, Franța, redenumirea ulterioară a filmului

17. Eusèbe député (1939), a interpretat personajul Mariska

18. Éducation de prince (1938), a interpretat personajul Regina Silistriei 
  Bargekeepers Daughter, în SUA

19.  La Présidente, (1938), a interpretat personajul Vérotcha

20.  Mon curé chez les riches (1938)

21.  Tricoche et Cacolet (1938), a interpretat personajul Bernardine Van der Pouf

22.  L'homme du jour, (1937), a interpretat personajul Mona Talia 
  The Man of the Hour

23.  À Venise, une nuit (1937), a interpretat personajul Nadia 
  
24.  Le club des aristocrates, (1937)

25.  L'habit vert, (1937), a interpretat personajul Duchesse de Malévrier

26.  Le Roi, (1936), a interpretat personajul Therese Mannix 
  The King, în SUA

27.  La maison d'en face, (1936) 
  The House Across the Street, în SUA

28.  L'amant de Madame Vidal, (1936)

29.  Dora Nelson (1935), a interpretat personajele Dora Nelson și Suzanne Verdier

30.  Une femme chipée (1934)

31.  Sa meilleure cliente (1932)

32.  Ma cousine de Varsovie (1931), a interpretat personajul Sonia

33.  L'Étrangère, (1931), a interpretat personajul Miss Clarkson

34.  Țigăncușa din iatac (1923)

35.  Independența României (1912)

Note

Legături externe 
 Vă mai amintiți de...Elvira Popescu, 26 aprilie 2011, Adevărul
 Mandru ca sunt roman: Elvira Popescu, steaua teatrului si cinematografiei franceze, 23 noiembrie 2012, Victor Pitigoi, Ziare.com
 Sinucidere pentru Elvira Popescu, 1 martie 2004, Jurnalul Național
 Elvira Popescu și triumful parizian, 29 noiembrie 2013, Corina Vladov, Ziarul Metropolis
O vizită la Elvira Popescu - Cum își petrece ziua marea actriță, 26 ianuarie 1938, articol publicat în revista “Realitatea Ilustrată”

Nașteri în 1894
Nașteri pe 10 mai
Decese în 1993
Decese pe 11 decembrie
Membri de onoare din străinătate ai Academiei Române
Actrițe române
Directori de teatre români
Decorați cu Legiunea de Onoare
Laureați ai premiului "Molière" 
Români expatriați în Franța 
Români francezi
Actori de filme mute
Actrițe franceze
Decese în Franța
Decese în Paris
Înmormântări în cimitirul Père Lachaise